Diari Oficial de la Generalitat Valenciana


Sumari del DOGV 1806, del 17-06-1992 (1992/825157)

DECRET 95/1992, de 8 de juny, del Govern Valencià, pel qual es modifica la concessió de l'aval de la Generalitat Valenciana a l'empresa pública Aguas de Cortes, SA, aprovat pel Decret 65/1992, de 13 d'abril.
---------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1992/06/08/95/dof/vci/html**

### Dades del document

Número de DOGV
:   1806

Data del DOGV
:   17-06-1992

Secció del DOGV
:   DISPOSICIONS GENERALS

Número del document
:   1992/825157


Data del document
:   08-06-1992

Organisme emissor
:   Conselleria d'Economia i Hisenda

Tipus de document
:   Decret

Decret 95/1992, de 8 de juny, del Govern Valencià, pel qual es modifica la concessió de l'aval de la Generalitat Valenciana a l'empresa pública Aguas de Cortes, S.A., aprovat pel Decret 65/1992, de 13 d'abril.  
El Govern valencià, mitjançant el Decret 101/1990, de 25 de juny, aprovà la concessió d'un aval de la Generalitat Valenciana a l?empresa pública Aguas de Cortes, SA, destinat a garantir un préstec per import de 130 milions de pessetes davant el Banc de Crèdit Local.  
Atés que l?empresa i l?entitat prestadora han convingut la renegociació de les condicions del préstec esmentat i l'ampliació de la quantia en 120 milions de pessetes, se sol·licità a la Generalitat Valenciana que avalàs la nova operació resultant.  
El Govern valencià va considerar oportú accedir a la sol·licitud formulada i va aprovar la concessió d'un nou aval per Decret 65/1992, de 13 d'abril, que garantia l?operació resultant esmentada de 250 milions de pessetes, i, consegüentment, quedà sense efecte, pel Decret 64/1992 de la mateixa data, l'aval anteriorment concedit per trobar-se comprés en la nova garantia.  
Com que no ha arribat a bona fi la renegociació de les condicions de l?operació de préstec inicial, per import de 130 milions, aquesta continua vigent i el Banc de Crèdit Local ha concedit un altre addicional per import de 120 milions de pessetes, la formalització del qual és supeditada a la concessió de l'aval de la Generalitat Valenciana.  
Prenent això com a base, i amb la finalitat d'adaptar les garanties concedides per la Generalitat Valenciana a les característiques de les operacions de crèdit finalment concertades, a proposta del Conseller d'Economia i Hisenda, i prèvia deliberació del Govern valencià, en la reunió de 8 de juny de 1992,  
DECRETE  
Article primer  
S'autoritza el Conseller d'Economia i Hisenda per a la firma d'un aval de tresoreria a favor de l?empresa pública Aguas de Cortes, SA, destinat a garantir una operació de crèdit, per import de 936.472.961 de pessetes, que s'ha de formalitzar amb el Banc de Crèdit Local, segons les estipulacions contingudes en els annexos d'aquest decret.  
Article segon  
Es manté la vigència del Decret 101/1990, de 25 de juny, del Govern valencià.  
València, 8 de juny de 1992.  
El President de la Generalitat Valenciana,   
JOAN LERMA I BLASCO  
El Conseller d'Economia i Hisenda,   
ANTONI BIRLANGA I CASANOVA  
ANNEX I  
València, de de 1992.  
Antoni Birlanga i Casanova, Conseller d'Economia i Hisenda, en nom de la Generalitat Valenciana, tot complint el que disposa la Llei 4/1984, de 13 de juny, d'Hisenda Pública de la Generalitat Valenciana, i en virtut del Decret 95/1992, de 8 de juny, del Govern valencià, concedeix un aval a la societat Aguas de Cortes, SA com a garantia d'un crèdit per import de 120 milions de pessetes de principal, que s'ha de formalitzar amb el Banc de Crèdit Local, a un termini de deu anys de duració, inclosos dos de mancança, a un tipus d'interés nominal anual variable, amb referència al MIBOR més un diferencial del 0,75 per cent, amb comissió d'obertura del 0,75 per cent i comissió de disponibilitat del 0,25 per cent trimestral.  
Les condicions de l'aval seran les que a continuació s'assenyalen:  
1. Aquest aval es destinarà a garantir el préstec esmentat, amb la finalitat de finançar inversions ja realitzades que consisteixen en la instal·lació d'una planta embotelladora d'aigua en el terme municipal de Cortes de Arenoso, i també a noves inversions i necessitats de circulant.  
2. Aquest aval garanteix la totalitat del principal del préstec i dels interessos fins a l'extinció de l'obligació principal, sense la possibilitat de realitzar novacions del contracte de préstec sense l'autorització del Conseller d'Economia i Hisenda.  
3. La concessió d'aquest aval comporta el compromís formal de l'entitat prestadora d'enviar a la Conselleria d'Economia i Hisenda còpia del contracte de l'operació de crèdit garantida i certificació de la disposició per part del prestatari, i també d'informar puntualment i en cada venciment del grau de compliment del prestatari de les seues obligacions amb l'entitat i del risc viu de l'operació per trimestres naturals i vençuts.  
4. La Tresoreria de la Generalitat Valenciana respondrà, davant l'entitat prestadora, del reintegrament de les quantitats garantides, l'amortització del principal i els interessos, únicament en cas d'incompliment en el pagament per part de l'entitat avalada, sense renunciar al benefici d'excussió recollit en l'article 1830 del Codi Civil.  
Antoni Birlanga i Casanova, Conseller d'Economia i Hisenda.  
ANNEX II  
Contracte d'aval entre la Generalitat Valenciana i la Societat Aguas de Cortes, SA  
D'una banda, el Sr. Antoni Birlanga i Casanova, Conseller d'Economia i Hisenda de la Generalitat Valenciana, i de l'altra, el Sr. José Mata Sánchez, President del Consell d'Administració de la societat Aguas de Cortes, SA.  
EXPOSEN  
1. Que el Govern Valencià, en virtut de les competències que li confereix la legislació vigent, i a proposta del Conseller d'Economia i Hisenda, autoritzà, mitjançant el Decret 95/1992, de 8 de juny, del Govern valencià, la concessió d'un aval a la societat Aguas de Cortes, SA per garantir una operació de crèdit davant el Banc de Crèdit Local, per un import de 120 milions de pessetes de principal i a un termini de deu anys de duració.  
2. Que les parts pretenen regular les seues relacions mútues, derivades de la concessió de l'aval a què es fa referència en l'apartat 1 d'aquesta exposició, i els terminis i les condicions de la garantia prestada, per a la qual cosa lliurement i voluntàriament convenen subscriure aquest contracte d?acord amb les següents  
CLAUSULES  
Primera  
La Generalitat Valenciana es compromet a avalar la societat Aguas de Cortes, SA en els termes establerts en el Decret 95/1992, de 8 de juny, del Govern valencià.  
Segona  
La societat Aguas de Cortes, SA, beneficiària de l'aval, és obligada a satisfer a la Generalitat Valenciana, en concepte de comissió per despeses de la garantia atorgada, el 0,5 per cent anual del saldo viu del crèdit concedit, durant tota la vigència del fiançament, calculat d'acord amb les condicions establertes a l?efecte d'amortització en el contracte de préstec. L'import de les comissions es pagarà per anualitats anticipades des de la data de formalització del préstec. A aquest efecte, l?entitat avalada autoritzarà l?entitat prestadora, amb caràcter irrevocable i mentre l?operació es trobe en vigor, a carregar l?import de les comissions en compte corrent obert al seu nom i a pagar-lo, mitjançant transferència, en el compte i l?entitat que determine la Generalitat Valenciana.  
Tercera  
Per la prestació de la garantia descrita en concepte d'aval, la societat Aguas de Cortes, SA es compromet, mentre l'aval estiga en vigor, a no realitzar una altra operació de crèdit sense haver-ho comunicat abans a la Conselleria d'Economia i Hisenda.  
Quarta  
L'efectivitat d'aquest aval és condicionada a la constitució de garanties, de les admeses en dret, suficients a judici de la Conselleria d'Economia i Hisenda, per a cobrir l'import de les possibles obligacions de l'avalat com a conseqüència del compliment de l'aval per part de l'avalador.  
Les garanties a què es fa referència en el paràgraf anterior es formalitzaran davant el notari que trie la Generalitat Valenciana, i l'empresa Aguas de Cortes, SA pagarà les despeses, els impostos i els arbitris que es meriten com a conseqüència d'aquest atorgament.  
Cinquena  
La societat Aguas de Cortes, SA es compromet a trametre, per trimestres. naturals vençuts, a la Conselleria d'Economia i Hisenda, el volum de les càrregues fînanceres, el balanç i el compte de resultats.  
Sisena  
L'empresa avalada es compromet, mentre l'aval estiga en vigor, a realitzar l'auditoria dels seus comptes anuals i trametre'n còpia a la Conselleria d'Economia i Hisenda.  
Setena  
La societat avalada es compromet expressament a presentar justificació documental de la destinació de l?import avalat, a facilitar la inspecció i el control que exercirà la Conselleria d'Economia i Hisenda per tal de comprovar això i també la solvència de la societat garantida. Amb aquesta finalitat podrà comprovar els balanços, els comptes de resultats i altres estats de llibres comptables.  
Vuitena  
La Generalitat Valenciana, per l'aval prestat, respon del pagament de les obligacions només en el cas que el deutor no complesca aquestes obligacions, amb les limitacions i excepcions com a fiador indicades en l'annex I del Decret 95/1992, de 8 de juny, del Govern valencià, i amb les reserves de drets que s'estableixen en la normativa general de l?Estat en aquest tipus de contractes.  
Novena  
Una vegada efectuat el pagament, la Generalitat Valenciana se subrogarà en tots els drets que l?entitat beneficiària de la garantia tinga contra l'avalat.  
1£s despeses que poguessen produir-se com a conseqüència de l?exercici de les accions derivades d'aquest contracte, seran en tot cas a càrrec de l'avalat.  
València, de de 1992.  
Antoni Birlanga i Casanova, Conseller d'Economia i Hisenda.  
José Matas Sánchez, President del Consell d'Administració de la societat Aguas de Cortes, SA.


Còpia Permalink ELI